Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIS RAJONO SAVIVALDYBĖS TARYBOS 2015 M. KOVO 27 D. SPRENDIMO NR. TS-102 „DĖL ROKIŠKIO RAJONO SAVIVALDYBĖS TARYBOS VEIKOS REGLAMENTO PATVIRTINIMO“ DALINIO PAKEITIMO**

2018 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės tarybos veiklos reglamento, patvirtinto 2015 m. kovo 27 d. Rokiškio rajono savivaldybės tarybos sprendimo Nr. TS-102 6 punktu, atsižvelgdama į Vyriausybės atstovo Panevėžio apskrityje tarnybos 2018 m. gegužės 4 d. teikimą „Dėl Rokiškio rajono savivaldybės tarybos veiklos reglamento 219 punkto pakeitimo, Rokiškio rajono savivaldybės taryba n u s p r e n d ž i a:

1. P a k e i s t i Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102 12.9 papunktį, 219 punktą ir juos išdėstyti taip:

,,12.9. savivaldybės administracijos struktūros, nuostatų ir darbo užmokesčio fondo tvirtinimas, didžiausio leistino valstybės tarnautojų pareigybių ir darbuotojų, dirbančių pagal darbo sutartis skaičiaus savivaldybės administracijoje nustatymas, seniūnijos – biudžetinės įstaigos – nuostatų ir darbo užmokesčio fondo tvirtinimas, didžiausio leistino valstybės tarnautojų pareigybių ir darbuotojų, dirbančių pagal darbo sutartis, skaičiaus seniūnijoje – biudžetinėje įstaigoje – nustatymas savivaldybės administracijos direktoriaus siūlymu mero teikimu“;

,,219. Administracijos direktoriaus atostogų ar ligos, komandiruotės metu, taip pat kai jis laikinai negali eiti pareigų dėl kitų priežasčių, administracijos direktoriaus pareigas, nustatytas Vietos savivaldos įstatyme ir kituose įstatymuose, taip pat kituose teisės aktuose, atlieka administracijos direktoriaus pavaduotojas, jam nesant – kitas savivaldybės administracijos valstybės tarnautojas, kuriam atlikti pareigas pavedama Savivaldybės tarybos sprendimu“.

2. N u s t a t y t i, kad Rokiškio rajono savivaldybės tarybos veiklos reglamento 12.9 papunktis, įsigalioja nuo 2018 m. liepos 1 d.

3 P a s k e l b t i sprendimą Rokiškio rajono savivaldybės interneto svetainėje [www.rokiskis.lt](http://www.rokiskis.lt), skiltyje „Taryba“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2015 M. KOVO 27 D. SPRENDIMO NR. TS-102 „DĖL ROKIŠKIO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ DALINIO PAKEITIMO“**

**AIŠKINAMASIS RAŠTAS**

2018-02-23

Rokiškis

 **Parengto sprendimo projekto tikslai ir uždaviniai.**

 Rokiškio rajono savivaldybės tarybos veiklos reglamentas turi atitikti Lietuvos Respublikos vietos savivaldos įstatymo nuostatas. Pasikeitus Lietuvos Respublikos vietos savivaldos įstatymui būtina keisti Rokiškio rajono savivaldybės tarybos veiklos reglamentą.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymas.

 **Sprendimo projekto esmė.**

Lietuvos Respublikos Seimas 2018 m. kovo 12 d. priėmė (įsigalioja nuo 2018 m. liepos 1 d.) Lietuvos Respublikos vietos savivaldos įstatymo Nr. I-533 16 ir 31 straipsnių pakeitimo statymą, kuriame nurodyta savivaldybių taryboms iki 2018 m. birželio 30 d. priimti įstatymo įgyvendinamuosius teisės aktus.

 Rokiškio rajono savivaldybės administracijoje gautas Vyriausybės atstovo Panevėžio apskrityje tarnybos 2018 m. gegužės 4 d. teikimas „Dėl Rokiškio rajono savivaldybės tarybos veiklos reglamento 219 punkto pakeitimo“, kuriame siūloma artimiausiame tarybos posėdyje (bet ne vėliau kaip per mėnesį) svartyti Rokiškio rajono savivaldybės tarybos veiklos reglamento 219 punkto pakeitimo klausimą. Teikime nurodoma, kad sprendimą dėl administracijos direktoriaus pavadavimo priima savivaldybės taryba, o ne meras, todėl siūloma pakeisti savivaldybės tarybos veiklos reglamento 219 punktą.

 Įgyvendindama Lietuvos Respublikos vietos savivaldos įstatymo pakeitimus bei atsižvelgdama į Vyriausybės atstovo Panevėžio apskrityje tarnybos 2018-05-04 teikimą „Dėl Rokiškio rajono savivaldybės tarybos veiklos reglamento 219 punkto pakeitimo“ savivaldybės taryba privalo pakeisti savivaldybės tarybos veiklos reglamentą. Pakeitimai aptarti aiškinamojo rašto priede (pridedama).

 Reglamento pakeitimai apsvarstyti Rokiškio rajono savivaldybės tarybos veiklos reglamento redakcinėje komisijoje. Komisija jiems pritarė.

 **Galimos pasekmės, priėmus siūlomą tarybos sprendimo projektą:**

 **teigiamos** – Rokiškio rajono savivaldybės tarybos veiklos reglamentas atitiks Vietos savivaldos įstatymo nuostatas, Lietuvos Respublikos valstybės politikų elgesio kodekso reikalavimus.

 **neigiamos** – nebus.

 **Kokia sprendimo nauda Rokiškio rajono gyventojams.**

 Rokiškio rajono savivaldybės tarybos veiklos reglamentas nustato Rokiškio rajono savivaldybės tarybos veiklos formas ir tvarką, savivaldybės tarybos kolegijos, komitetų darbo tvarką, savivaldybės tarybos laikinųjų ir nuolatinių komisijų sudarymo tvarką. Savivaldybės tarybos veiklos reglamentas turi atitikti Lietuvos Respublikos vietos savivaldos įstatymo nuostatas. Tarybos nariai, dirbdami pagal įstatymus atitinkantį veiklos reglamentą, nepažeisdami įstatymų, tinkamai atstovaus Rokiškio rajono gyventojų interesus.

 **Finansavimo šaltiniai ir lėšų poreikis.**

Papildomo finansavimo šaltinių nereikia.

 **Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė

2018-05-25 sprendimo projekto „Dėl Rokiškio rajono savivaldybės tarybos 2015 m. kovo 27 d. sprendimo Nr. TS-102 „Dėl Rokiškio rajono savivaldybės tarybos veiklos reglamento patvirtinimo“ dalinio pakeitimo“ aiškinamojo rašto priedas

**ROKIŠKIO RAJONO SAVIVALDYBĖS VEIKLOS REGLAMENTO PAKEITIMAI**

 **1. REGLAMENTO KEITIMO DIENAI GALIOJANTIS 12.9 PAPUNKTIS**

 12.9. Savivaldybės administracijos struktūros, nuostatų ir darbo užmokesčio fondo tvirtinimas, didžiausio leistino valstybės tarnautojų pareigybių ir darbuotojų, dirbančių pagal darbo sutartis, skaičiaus savivaldybės administracijoje nustatymas savivaldybės administracijos direktoriaus siūlymu mero teikimu.

**Nauja redakcija**

,,12.9. savivaldybės administracijos struktūros, nuostatų ir darbo užmokesčio fondo tvirtinimas, didžiausio leistino valstybės tarnautojų pareigybių ir darbuotojų, dirbančių pagal darbo sutartis skaičiaus savivaldybės administracijoje nustatymas, seniūnijos – biudžetinės įstaigos – nuostatų ir darbo užmokesčio fondo tvirtinimas, didžiausio leistino valstybės tarnautojų pareigybių ir darbuotojų, dirbančių pagal darbo sutartis, skaičiaus seniūnijoje – biudžetinėje įstaigoje – nustatymas savivaldybės administracijos direktoriaus siūlymu mero teikimu;

*Punkto pakeitimo pagrindas – 2018-03-29 LR Vietos savivaldos įstatymo Nr. I-533 16 ir 31 straipsnių pakeitimo. Įstatymu pakeistas Vietos savivaldos įstatymo 16 straipsnio 2 dalies 10 punktas perkeltas į Reglamento 12.9 p.*

 **2. REGLAMENTO KEITIMO DIENAI GALIOJANTIS 219 punktas:**

 219. Administracijos direktoriaus atostogų ar ligos, komandiruotės metu, taip pat kai jis laikinai negali eiti pareigų dėl kitų priežasčių, administracijos direktoriaus pareigas nustatyta Vietos savivaldos įstatyme ir kituose įstatymuose, taip pat kituose teisės aktuose, atlieka administracijos direktoriaus pavaduotojas, jam nesant – vienas iš skyrių vedėjų, kuriam atlikti pareigas pavedama ~~mero potvarkiu.~~

*Nauja redakcija:*

219. Administracijos direktoriaus atostogų ar ligos, komandiruotės metu, taip pat kai jis laikinai negali eiti pareigų dėl kitų priežasčių, administracijos direktoriaus pareigas, nustatytas Vietos savivaldos įstatyme ir kituose įstatymuose, taip pat kituose teisės aktuose, atlieka administracijos direktoriaus pavaduotojas, jam nesant – kitas savivaldybės administracijos valstybės tarnautojas, kuriam atlikti pareigas pavedama Savivaldybės tarybos sprendimu.

 *Punkto pakeitimo pagrindas – Vyriausybės atstovo Panevėžio apskrityje tarnybos 2018-05-04 teikimas „Dėl Rokiškio rajono savivaldybės tarybos veiklos reglamento 219 punkto pakeitimo“.*

Juridinio ir personalo skyriaus vedėja Regina Strumskienė